Kari Nessa Nordtun

Kari Nessa Nordtun (født 7. juni 1986 i Stavanger) er en norsk politiker som fra 16. oktober 2023 er Norges kunnskapsminister (Ap). Fra oktober 2019 til oktober 2023 var hun ordfører i Stavanger kommune.

Liv og virke 
Nessa Nordtun er datter av Stavangers tidligere ordfører og stortingsrepresentant (Ap) Tore Nordtun. Hun har vært elev ved Stavanger katedralskole.

Nordtun er utdannet jurist ved Universitetet i Bergen. Etter endt studium arbeidet hun som advokatfullmektig og senere som advokat for advokatfirmaet Sjødin, Meling & Co, og deretter for advokatfirmaet Elden DA. Hun var blant annet bistandsadvokat for fornærmede og etterlatte i 22. juli-saken. Hun har permisjon fra yrket som advokat for å drive politisk arbeid.

Hun har vært folkevalgt i Stavanger bystyre siden 2011. Nordtun har vært medlem av formannskapet i Stavanger fra 2013, kommunalutvalget fra 2015 og kommunalstyret for byutvikling i Stavanger fra 2015. Fra januar 2017 var hun gruppeleder for Stavanger Arbeiderpartis bystyregruppe.

Referanser 

Ap-statsråder
Statsråder i Regjeringen Støre
Ordførere i Stavanger
Ap-ordførere i Rogaland
Norske advokater
Personer fra Stavanger kommune
Alumni fra Stavanger katedralskole
Alumni fra Universitetet i Bergen